Diari Oficial de la Generalitat Valenciana


Sumari del DOGV 1816, del 01-07-1992 (1992/800339)

DECRET 96/1992, de 22 de juny, del Govern valencià, pel qual s'aprova la concessió de dos avals de la Generalitat Valenciana a l'Institut Valencià d'Habitatge, SA.
-------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/06/22/96/dof/vci/html**

### Dades del document

Número de DOGV
:   1816

Data del DOGV
:   01-07-1992

Secció del DOGV
:   DISPOSICIONS GENERALS

Número del document
:   1992/800339


Data del document
:   22-06-1992

Organisme emissor
:   Conselleria d'Economia i Hisenda

Tipus de document
:   Decret

DECRET 96/1992 de 22 de juny, del Govern Valencià, pel qual s'aprova la concessió de dos avals de la Generalitat Valenciana a l'Institut Valencià d'Habitatge, S.A.  
La Llei d'Hisenda Pública de la Generalitat Valenciana autoritza el Govern Valencià per a la concessió d'avals dins de determinades condicions que s'hi fixen.  
D'altra banda, la Llei 7/1991, de 28 de desembre, de Pressupostos de la Generalitat Valenciana per a l'exercici 1992, recull en l'article 14 una consignació de crèdit per a la concessió d'avals a l?Institut Valencià d'Habitatge, SA fins a un límit de 5.000 milions de pessetes.  
Basant-se en la normativa esmentada, a proposta del Conseller d'Economia i Hisenda i amb la deliberació prèvia del Govern Valencià, en la reunió del dia 22 de juny de 1992,  
DECRETE  
Article únic  
Que s'autoritze el Conseller d'Economia i Hisenda per a la firma de dos avals de Tresoreria a favor de l'Institut Valencià d'Habitatge, SA, destinats a garantir dues operacions de crèdit per un import global de 1.000 milions de pessetes -500 milions de pessetes cadascuna d'elles -, que s'ha de formalitzar amb la Caixa d'Estalvis del Mediterrani i la Caixa Rural de València, segons les estipulacions contingudes en els annexos d'aquest decret.  
València, 22 de juny de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA  
ANNEX I  
València, ? de ? de 1992.  
Antoni Birlanga Casanova, Conseller d'Economia i Hisenda, en nom de la Generalitat Valenciana, tot complint el que disposa la Llei d'Hisenda Pública de la Generalitat Valenciana, i en virtut del Decret 96/1992, de 22 de juny, del Govern Valencià, concedeix un aval a l?entitat Institut Valencià d'Habitatge, SA, com a garantia d'un crèdit per import de 212.037.324 milions de pessetes de principal, que s'ha de formalitzar amb la Caixa Rural de València, a un termini d'un any de duració, prorrogable automàticament i per una sola vegada per una altra anualitat, a Un tipus d'interés nominal anual variable, amb referència al MIBOR més un diferencial del 0,25 per cent.  
Les condicions de l'aval seran les que a continuació s'assenyalen:   
1. Aquest aval es destinarà a garantir el crèdit esmentat, amb la finalitat d'atendre necessitats de tresoreria de l'Institut Valencià d'Habitatge, SA, derivades d'actuacions pròpies del seu objecte social.  
2. Aquest aval garanteix la totalitat del principal del préstec i dels interessos fins a l?extinció de l?obligació principal, sense la possibilitat de realitzar novacions del contracte de préstec sense l'autorització del Conseller d'Economia i Hisenda.  
3. La concessió d'aquest aval suposa el compromís formal de l'entitat prestadora d'enviar a la Conselleria d'Economia i Hisenda còpia del contracte de l?operació de crèdit garantida i certificació de la disposició per part del prestatari, i també d'informar puntualment i en cada venciment del grau de compliment del prestatari de les seues obligacions amb l'entitat i del risc viu de l'operació per trimestres naturals i vençuts.  
4. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de la societat avalada, sense renunciar al benefici d'excussió recollit en l'article 1830 del Codi Civil.  
El Conseller d'Economia i Hisenda: Antoni Birlanga Casanova.  
ANNEX II  
València, ? de ? de 1992.  
Antoni Birlanga Casanova, Conseller d'Economia i Hisenda, en nom de la Generalitat Valenciana, tot complint el que disposa la Llei d'Hisenda Pública de la Generalitat Valenciana, i en virtut del Decret 96/1992, de 22 de juny, del Govern Valencià, concedeix un aval a l'entitat Institut Valencià d'Habitatge, SA, com a garantia d'un crèdit per import de 204.695.831 milions de pessetes de principal, que s'ha de formalitzar amb la Caixa d'Estalvis del Mediterrani, a un termini d'un any de duració, prorrogable tàcitament i per una sola vegada per una altra anualitat, a un tipus d'interès nominal anual variable, amb referència al MIBOR més un diferencial del 0,25 per cent.  
Les condicions de l'aval seran les que a continuació s'assenyalen:  
1. Aquest aval es destinarà a garantir el crèdit esmentat, amb la finalitat d'atendre necessitats de tresoreria de l'Institut Valencià d'Habitatge, SA, derivades d'actuacions pròpies del seu objecte social.  
2. Aquest aval garanteix la totalitat del principal del préstec i dels interessos fins a l'extinció de l'obligació principal, sense la possibilitat de realitzar novacions del contracte de préstec sense l?autorització del Conseller d'Economia i Hisenda.  
3. La concessió d'aquest aval suposa el compromís formal de l'entitat prestadora d'enviar a la Conselleria d'Economia i Hisenda còpia del contracte de l'operació de crèdit garantida i certificació de la disposició per part del prestatari, i també d'informar puntualment i en cada venciment del grau de compliment del prestatari de les seues obligacions amb l'entitat i del risc viu de l?operació per trimestres naturals i vençuts.  
4. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de la societat avalada, sense renunciar al benefici d'excussió recollit en l'article 1830 del Codi Civil.  
El Conseller d'Economia i Hisenda: Antoni Birlanga Casanova.  
ANNEX III  
Contracte d'aval entre la Generalitat Valenciana i l?Institut Valencià d?habitatge, SA  
D'una banda el Sr. Antoni Birlanga Casanova, Conseller d'Economia i Hisenda de la Generalitat Valenciana, i de l'altra el Sr. Enrique Sanus Tormo, gerent de l'Institut Valencià d'Habitatge, SA  
EXPOSEN  
1. Que el Govern Valencià, en virtut de les competències que li confereix la legislació vigent, i a proposta del Conseller d'Economia i Hisenda, autoritzà mitjançant el Decret 96/1992, de 22 de juny, la concessió de dos avals a l'Institut Valencià d'Habitatge, SA, per a garantir dues operacions de crèdit per import de 500 milions de pessetes cadascuna d'elles, que s'han de formalitzar amb la Caixa d'Estalvis del Mediterrani i la Caixa Rural de València, totes dues a un termini d'un any de duració prorrogable per una altra anualitat.  
2. Que les parts pretenen regular les seues relacions mútues derivades de la concessió dels avals a què es fa referència en l'apartat 1 d'aquesta exposició, i els terminis i les condicions de les garanties prestades, per a la qual cosa lliurement i voluntàriament convenen subscriure aquest contracte d'acord amb les clàusules següents.  
CLAUSULES  
Primera  
La Generalitat Valenciana es compromet a avalar la l'Institut Valencià d'Habitatge, SA, en els termes establerts en el Decret 96/1992, de 22 de juny, del Govern Valencià.  
Segona  
Per la prestació de la garantia descrita en concepte d'aval, l'Institut Valencià d'Habitatge, SA es compromet, mentre els avals estiguen en vigor, a no realitzar una altra operació de crèdit sense el coneixement previ de la Conselleria d'Economia i Hisenda.  
Tercera  
L?Institut Valencià d'Habitatge, SA es compromet a trametre a la Conselleria d'Economia i Hisenda el volum de les càrregues financeres, el balanç i el compte de resultats, amb periodicitat semestral, i també l'auditoria dels seus comptes anuals.  
Quarta  
La societat avalada es compromet expressament a presentar justificació documental de la destinació de l'import avalat, a facilitar la inspecció i el control que exercirà la Conselleria d'Economia i Hisenda per tal de comprovar-ho, i també de la solvència de la societat garantida, amb aquesta finalitat podrà comprovar els balanços, els comptes de resultats i altres estats de llibres comptables.  
Cinquena  
La Generalitat Valenciana per l'aval prestat respon del pagament de les obligacions només en el cas que el deutor no complesca aquestes obligacions, amb les limitacions i excepcions com a fiador indicades en els annexos I i II del Decret 96/1992, de 22 de juny, del Govern Valencià, i amb les reserves de drets que s?estableixen en la normativa general de l?Estat en aquest tipus de contractes.  
Sisena  
Una vegada efectuat el pagament, la Generalitat Valenciana se subrogarà en tots els drets que l?entitat beneficiària de la garantia tinga contra l'avalat.  
Les despeses que poguessen produir-se com a conseqüència de l?exercici de les accions derivades d?aquest contracte, seran en tot cas a càrrec de l'avalat.  
València, ? de ? de 1992.  
Antoni Birlanga Casanova, Conseller d'Economia i Hisenda. Enrique Sanus Tormo, Gerent de l'Institut Valencià d'Habitatge, SA.


Còpia Permalink ELI